techiaith/cofnodycynulliad_en-cy huggingface dataset:
English: I thank the Member for that point. He makes an important point about freight capacity on the mainland between Wales and England. But discussions with the UK Government on this point have focused entirely on not whether there will be enough road capacity, but whether there will be hauliers with the necessary licences to operate their lorries on those roads at all. Because, in the event of a 'no deal' Brexit, we know that there simply will not be sufficient permits to allow HGVs to operate in the way that they have while we've been members of the European Union. The freight capacity framework agreement has focused primarily on additional capacity across the short straits, but it also has an impact here in Wales as well, between Welsh ports and the Republic of Ireland. Those ports, in the event of a 'no deal' Brexit, will find themselves with hauliers unable to operate in the way that they do now, stranded potentially on the continent of Europe, unable to return. And our problem in that context will not be whether the roads themselves are fit for purpose; it will be that we won't have the capacity that we have today to operate along them.
Welsh: Diolchaf i'r Aelod am y pwynt yna. Mae'n gwneud pwynt pwysig am gapasiti cludo nwyddau ar y tir mawr rhwng Cymru a Lloegr. Ond mae trafodaethau gyda Llywodraeth y DU ar y pwynt hwn wedi canolbwyntio'n llwyr nid ar ba un a fydd digon o gapasiti ar y ffyrdd, ond a fydd cludwyr nwyddau sydd â'r trwyddedau angenrheidiol i redeg eu lorïau ar y ffyrdd hynny o gwbl. Oherwydd, os ceir Brexit 'dim cytundeb', rydym ni'n gwybod na fydd digon o drwyddedau i ganiatáu i gerbydau nwyddau trwm weithredu yn y ffordd y maen nhw wedi ei wneud tra'r ydym ni wedi bod yn aelodau o'r Undeb Ewropeaidd. Mae'r cytundeb fframwaith capasiti cludo nwyddau wedi canolbwyntio'n bennaf ar gapasiti ychwanegol ar draws y culforoedd byr, ond mae hefyd yn cael effaith yma yng Nghymru hefyd, rhwng porthladdoedd Cymru a Gweriniaeth Iwerddon. Bydd y porthladdoedd hynny, os ceir Brexit 'dim cytundeb', yn canfod eu hunain â chludwyr nwyddau nad ydyn nhw'n gallu gweithredu fel y maen nhw nawr, wedi eu hynysu o bosibl ar gyfandir Ewrop, ac yn methu â dychwelyd. A'n problem ni yn y cyd-destun hwnnw fydd nid pa un a yw'r ffyrdd eu hunain yn addas i'r diben; bydd yn golygu na fydd gennym ni'r capasiti sydd gennym ni heddiw i weithredu ar eu hyd.
English: I thank the Member for that question. The Minister for Housing and Local Government is currently giving careful consideration to the recommendations of the task and finish group. We do not now expect to receive reports from the Law Commission until the spring, but the Minister will provide an update during this autumn term, as previously indicated.
Welsh: Diolchaf i'r Aelod am y cwestiwn yna. Mae'r Gweinidog Tai a Llywodraeth Leol yn rhoi ystyriaeth ofalus i argymhellion y grŵp gorchwyl a gorffen ar hyn o bryd. Nid ydym ni'n disgwyl derbyn adroddiadau gan Gomisiwn y Gyfraith tan y gwanwyn bellach, ond bydd y Gweinidog yn rhoi'r wybodaeth ddiweddaraf yn ystod tymor yr hydref eleni, fel y nodwyd yn flaenorol.
English: First Minister, do you join with me in welcoming Persimmon Homes' decision to settle out of court during the summer and grant 55 householders on a Cardiff estate - St Edeyrns - their leasehold free of charge? They were on that estate despite the fact that the other 1,100 properties were sold as freehold, and it really is time that developers stopped using leasehold simply as another tool to generate income. It should only be used when the type of tenure requires leasehold, and there are times when it does, but usually on these residential estates freehold is what should be granted.
Welsh: Prif Weinidog, a ydych chi'n ymuno â mi i groesawu penderfyniad Persimmon Homes i setlo y tu allan i'r llys yn ystod yr haf a rhoi eu prydles i 55 o ddeiliaid tai ar ystâd yng Nghaerdydd - Saint Edeyrn - yn rhad ac am ddim? Roedden nhw ar yr ystâd honno er gwaethaf y ffaith fod y 1,100 o dai eraill wedi eu gwerthu fel rhydd-ddaliadau, ac mae wir yn bryd i ddatblygwyr roi'r gorau i ddefnyddio lesddaliad dim ond fel ffordd arall o gynhyrchu incwm. Dylid ond ei ddefnyddio pan fydd y math o ddeiliadaeth yn gofyn am brydles, a cheir adegau pan fydd hynny'n digwydd, ond rhydd-ddaliad yw'r hyn y dylid ei roi ar yr ystadau preswyl hyn fel rheol.
English: Well, I entirely agree with the Member there, and he will be pleased, I know, to see that the figures released by the Office for National Statistics show that, in Wales, the proportion of new house sales that were leasehold decreased from 18 per cent in 2017 to 2.6 per cent in 2018, FootnoteLink and we anticipate a further reduction when the figures for 2019 are published. And that is because of an agreement with the volume house builders that no Help to Buy or Wales property development fund houses will be built in future as leasehold homes, and that's a very important advance that we've been able to make in Wales.
Welsh: Wel, rwy'n cytuno'n llwyr â'r Aelod yn hynny o beth, a bydd yn falch, mi wn, o weld bod y ffigurau a gyhoeddwyd gan y Swyddfa Ystadegau Gwladol yn dangos, yng Nghymru, bod cyfran y gwerthiannau tai newydd a oedd yn lesddeiliadaeth wedi gostwng o 18 y cant yn 2017 i 2.6 y cant yn 2018, FootnoteLink ac rydym ni'n rhagweld gostyngiad pellach pan fydd y ffigurau ar gyfer 2019 yn cael eu cyhoeddi. Ac mae hynny oherwydd cytundeb gyda'r adeiladwyr tai cyfradd uchel na fydd unrhyw dai Cymorth i Brynu neu gronfa datblygu eiddo Cymru yn cael eu hadeiladu yn y dyfodol fel cartrefi ar brydles, ac mae hwnnw'n ddatblygiad pwysig iawn yr ydym ni wedi gallu ei wneud yng Nghymru.
English: First Minister, why has your Government increased the loan facility to Cardiff Airport by £21.2 million?
Welsh: Prif Weinidog, pam mae eich Llywodraeth wedi cynyddu'r cyfleuster benthyg i Faes Awyr Caerdydd gan £21.2 miliwn?
English: Well, we have increased the loan payment because of the success that Cardiff Airport has established during the time that it has been in public ownership and because we want that success to continue and to grow.
Welsh: Wel, rydym ni wedi cynyddu taliad y benthyciad oherwydd y llwyddiant y mae Maes Awyr Caerdydd wedi ei gael yn ystod y cyfnod y mae wedi bod yn eiddo cyhoeddus ac oherwydd ein bod ni eisiau i'r llwyddiant hwnnw barhau a thyfu.
English: Well, let's be clear, First Minister - since the Welsh Government purchased Cardiff Airport back in 2013, it has already invested over £90 million of public money. Now, with this extra £21 million, that's twice the amount that the Government paid for it, and what have been the results? Yes, passenger numbers are increasing, but not above the 2007 levels. However, even with the increase in passenger numbers, the airport continues to make a loss. In its latest financial statement, the airport revealed that its losses have increased to £5.71 million. Now, in my former profession, First Minister, if a business case came to me with these figures I would want to see a clear plan of how it could make its way back into profit and the viability of the business before providing further loan facilities. The airport currently owes £38.2 million, and yet your Government is extending this by £21.2 million when the airport is clearly losing millions of pounds. What business plan - what business plan - has your Government received to convince you that this loan facility is appropriate and that this is the best use of taxpayers' money? And can you reassure the people of Wales that this is not just offering a blank cheque to the airport and that this money will ultimately be repaid to the Welsh taxpayer?
Welsh: Wel, gadewch i ni fod yn eglur, Prif Weinidog - ers i Lywodraeth Cymru brynu Maes Awyr Caerdydd yn ôl yn 2013, mae eisoes wedi buddsoddi dros £90 miliwn o arian cyhoeddus. Nawr, gyda'r £21 miliwn ychwanegol hwn, mae hynny'n ddwywaith y swm a dalodd y Llywodraeth amdano, a beth fu'r canlyniadau? Ydy, mae nifer y teithwyr yn cynyddu, ond nid yn uwch na lefelau 2007. Fodd bynnag, hyd yn oed gyda'r cynnydd i nifer y teithwyr, mae'r maes awyr yn parhau i wneud colled. Yn ei ddatganiad ariannol diweddaraf, datgelodd y maes awyr bod ei golledion wedi cynyddu i £5.71 miliwn. Nawr, yn fy nghyn-broffesiwn, Prif Weinidog, pe byddai achos busnes yn dod ataf i gyda'r ffigurau hyn, byddwn i eisiau gweld cynllun eglur yn dangos sut y gallai ddychwelyd i elw yn ogystal â hyfywedd y busnes cyn darparu rhagor o gyfleusterau benthyg. Mae gan y maes awyr ddyledion o £38.2 miliwn ar hyn o bryd, ac eto mae eich Llywodraeth yn ymestyn hyn gan £21.2 miliwn pan fo'r maes awyr yn amlwg yn colli miliynau o bunnoedd. Pa gynllun busnes - pa gynllun busnes - y mae eich Llywodraeth wedi ei dderbyn i'ch argyhoeddi bod y cyfleuster benthyg hwn yn briodol ac mai dyma'r ffordd orau o ddefnyddio arian trethdalwyr? Ac a allwch chi roi sicrwydd i bobl Cymru nad mater o gynnig siec wag i'r maes awyr yw hyn ac y bydd yr arian hwn yn cael ei ad-dalu i drethdalwyr Cymru yn y pen draw?
English: Well, Llywydd, the airport has, as the Member knows, a draft master plan, which provides exactly what he is asking for, and that is a plan that the Welsh Government endorses. We invest in the airport in order to make sure that Wales has a vibrant asset, which we need for our economy in the whole of the south of Wales. We are very confident in what the airport can achieve. The Member will have seen that only today TUI, the largest firm of its sort in the United Kingdom, has announced 15,000 new holidays to be sold from Cardiff Wales airport next year, bringing further passengers and further new business to that airport. What would help the airport, Llywydd, would be if his Government would allow air passenger duty to be devolved in Wales. What would help would be if his Government would allow our airport to have the same advantages as large airports across our border are able to have. Smaller regional airports are squeezed in the United Kingdom by the United Kingdom's regional policies and their approach to those airports. There's a great deal the UK Government could do to support Cardiff Airport and it resolutely refuses to do any of them.
Welsh: Wel, Llywydd, mae gan y maes awyr, fel y mae'r Aelod yn gwybod, uwchgynllun drafft, sy'n darparu'n union yr hyn y mae'n gofyn amdano, ac mae hwnnw'n gynllun y mae Llywodraeth Cymru yn ei gymeradwyo. Rydym ni'n buddsoddi yn y maes awyr er mwyn sicrhau bod gan Gymru ased bywiog, y mae ei angen arnom ni ar gyfer ein heconomi yn ne Cymru gyfan. Rydym ni'n ffyddiog iawn ynglŷn â'r hyn y gall y maes awyr ei gyflawni. Bydd yr Aelod wedi gweld, heddiw ddiwethaf, bod TUI, y cwmni mwyaf o'i fath yn y Deyrnas Unedig, wedi cyhoeddi y bydd 15,000 o wyliau newydd yn cael eu gwerthu o faes awyr Cymru Caerdydd y flwyddyn nesaf, gan ddod â rhagor o deithwyr a rhagor o fusnes newydd i'r maes awyr hwnnw. Yr hyn a fyddai'n helpu'r maes awyr, Llywydd, yw pe byddai ei Lywodraeth ef yn caniatáu i dollau teithwyr awyr gael eu datganoli i Gymru. Yr hyn a fyddai'n helpu fyddai pe byddai ei Lywodraeth ef yn caniatáu i'n maes awyr gael yr un manteision ag y mae meysydd awyr mawr dros ein ffin yn eu cael. Mae meysydd awyr rhanbarthol llai yn cael eu gwasgu yn y Deyrnas Unedig gan bolisïau rhanbarthol y Deyrnas Unedig a'u hymagwedd at y meysydd awyr hynny. Mae llawer iawn o bethau y gallai Llywodraeth y DU ei wneud i gynorthwyo Maes Awyr Caerdydd ac mae'n gwrthod yn lân â gwneud yr un ohonynt.
English: Well, let me remind the First Minister that I'm not the only person who thinks that this situation needs to be turned around and that you must now look at introducing a different business model to make this airport successful after six years of nationalisation. Your very own director general for economy, skills and natural resources recently made it clear that, in order for it to be, or revert to be, a wholly commercial endeavour, its business model would need to be very different. But it seems to me - [ Interruption.] - it seems to me that you carry on doing the same things hoping for a different outcome by offering a blank cheque. Now, First Minister, people will argue that this additional loan for the airport could have been spent on funding our vital public services. Twenty-one million pounds indeed could go a long way - £21 million could help pay for the salaries of more than 400 GPs, or nearly 900 nurses, or indeed 700 teachers. Your Government's plan for the airport relies solely on increased passenger numbers, and yet, whilst passenger numbers are slowly increasing, the airport's losses continue to grow faster. That does not make any sense. More passengers should mean more income for the airport. Why is it therefore going wrong, First Minister, and is your Government still aiming to return this airport to private ownership, and, if so, what target date have you set to achieve this?
Welsh: Wel, gadewch i mi atgoffa'r Prif Weinidog nad fi yw'r unig un sy'n credu bod angen newid y sefyllfa hon a bod yn rhaid i chi ystyried bellach cyflwyno gwahanol fodel busnes i wneud y maes awyr hwn yn llwyddiannus ar ôl chwe blynedd o wladoli. Fe'i gwnaed yn eglur yn ddiweddar gan eich cyfarwyddwr cyffredinol eich hun dros yr economi, sgiliau ac adnoddau naturiol y byddai angen i'w fodel busnes fod yn wahanol iawn, er mwyn iddo fod, neu ddychwelyd i fod, yn fenter gwbl fasnachol. Ond mae'n ymddangos i mi - [ Torri ar draws.] - mae'n ymddangos i mi eich bod chi'n parhau i wneud yr un pethau gan obeithio am wahanol ganlyniad trwy gynnig siec wag. Nawr, Prif Weinidog, bydd pobl yn dadlau y gellid bod wedi gwario'r benthyciad ychwanegol hwn ar gyfer y maes awyr ar ariannu ein gwasanaethau cyhoeddus hanfodol. Gallai £21 miliwn fynd ymhell yn wir - gallai £21 miliwn helpu i dalu am gyflogau mwy na 400 o feddygon teulu, neu bron i 900 o nyrsys, neu 700 o athrawon yn wir. Mae cynllun eich Llywodraeth ar gyfer y maes awyr yn dibynnu'n llwyr ar gynyddu nifer y teithwyr, ac eto, er bod nifer y teithwyr yn cynyddu'n araf, mae colledion y maes awyr yn parhau i dyfu'n gyflymach. Nid yw hynny'n gwneud unrhyw synnwyr. Dylai mwy o deithwyr olygu mwy o incwm i'r maes awyr. Pam mae'n mynd o chwith felly, Prif Weinidog, ac a yw eich Llywodraeth yn dal i fwriadu dychwelyd y maes awyr hwn i berchnogaeth breifat, ac, os felly, pa ddyddiad targed ydych chi wedi ei bennu i gyflawni hyn?
English: Well, Llywydd, the degree of short sightedness expressed in that question is breathtaking, as well as the degree of ignorance about basic business models. You can't pay nurses out of capital loans, can you? The idea that you can is absurd. You clearly could not possibly do so. The money that we have provided to Cardiff Airport, if you totalled it all up, if you total every penny of it up, is less than his Government is spending on an advertising campaign about Brexit. Where is the money for nurses and doctors coming out of that £100 million, I wonder? Llywydd, there are 4,300 airports in the world from which scheduled flights are part of their operation - 4,300. Of those, 14 per cent are in private ownership. So, Cardiff Airport is in the same position as JFK airport in New York, Schiphol airport in Amsterdam, as Charles De Gaulle Airport in Paris. The model that we have in Wales is the model replicated around the world. It makes sure that the Welsh public has an airport that they need, that its economy needs, and we will invest to make it a success, where he would have closed it down.
Welsh: Wel, Llywydd, mae lefel y byrder golwg a fynegwyd yn y cwestiwn yna yn syfrdanol, yn ogystal â lefel yr anwybodaeth am fodelau busnes sylfaenol. Allwch chi ddim talu nyrsys allan o fenthyciadau cyfalaf, allwch chi? Mae'r syniad y gallwch chi yn hurt. Mae'n amlwg na allech chi fyth wneud hynny. Mae'r arian yr ydym ni wedi ei ddarparu i Faes Awyr Caerdydd, pe byddech chi'n cyfrif y cwbl, pe byddech chi'n cyfrif pob un ceiniog ohono, yn llai nag y mae ei Lywodraeth ef yn ei wario ar ymgyrch hysbysebu ar gyfer Brexit. Ble mae'r arian ar gyfer nyrsys a meddygon yn dod allan o'r £100 miliwn hwnnw, tybed? Llywydd, mae 4,300 o feysydd awyr yn y byd y mae teithiau rheolaidd ohonynt yn rhan o'u gweithrediad - 4,300. O'r rheini, mae 14 y cant mewn perchnogaeth breifat. Felly, mae Maes Awyr Caerdydd yn yr un sefyllfa â maes awyr JFK yn Efrog Newydd, maes awyr Schiphol yn Amsterdam, maes awyr Charles de Gaulle ym Mharis. Y model sydd gennym ni yng Nghymru yw'r model sy'n cael ei efelychu ledled y byd. Mae'n sicrhau bod gan y cyhoedd yng Nghymru faes awyr sydd ei angen arnynt, y mae'r economi ei angen, a byddwn yn buddsoddi i sicrhau ei fod yn llwyddo, pan fyddai ef wedi ei gau.
English: First Minister, we all want to get to our destination quicker and in greater comfort, and promises made to Welsh train travellers in this regard should be promises kept. Transport for Wales said that outdated Pacer trains would be taken out of service by the end of this year, but we now know, as you confirmed last week, this commitment will not be met. Pacers will also remain in service on the busiest routes in northern England next year, despite an identical commitment to phase them out there. The Labour leaders of greater Manchester, Sheffield city region and Leeds have accused the train operator there of treating passengers like second-class citizens. In Wales, passengers are compensated for delays of 15 minutes or more; will Transport for Wales compensate travellers, in the same way that Labour is calling for in England, for new trains that will be delayed by months?
Welsh: Prif Weinidog, rydym ni i gyd eisiau cyrraedd diwedd ein taith yn gynt ac yn fwy cyfforddus, a dylai addewidion a wnaed i deithwyr trên Cymru yn hyn o beth fod yn addewidion a gedwir. Dywedodd Trafnidiaeth Cymru y byddai trenau Pacer hen ffasiwn yn cael eu tynnu allan o wasanaeth erbyn diwedd y flwyddyn hon, ond gwyddom erbyn hyn, fel y cadarnhawyd gennych chi yr wythnos diwethaf, na fydd yr ymrwymiad hwn yn cael ei fodloni. Bydd trenau Pacer hefyd yn parhau i fod yn weithredol ar y llwybrau prysuraf yng ngogledd Lloegr y flwyddyn nesaf, er gwaethaf yr un ymrwymiad i gael gwared arnyn nhw yn raddol yno. Mae arweinwyr Llafur Manceinion fwyaf, dinas-ranbarth Sheffield a Leeds wedi cyhuddo'r cwmni trenau yno o drin teithwyr fel dinasyddion eilradd. Yng Nghymru, mae teithwyr yn cael eu digolledu am oediadau o 15 munud neu fwy; a wnaiff Trafnidiaeth Cymru ddigolledu teithwyr, yn yr un modd ag y mae Llafur yn galw amdano yn Lloegr, am drenau newydd a fydd yn cael eu gohirio am fisoedd?
English: Well, the reasons why Pacer trains have to retained into 2020 here in Wales are the same reasons why they have to be retained on the northern franchise as well, because of the failure of train manufacturing companies to honour the contract signed with them, where we would have had those new trains already here in Wales and ready to go onto the network. They haven't arrived, despite signing contracts to say that they could be delivered, and Pacer trains will need to continue for a short while longer, until that capacity arrives. What Transport for Wales is about to do is to announce plans to improve fares across their entire network from January 2020. Parts of that have been announced already, Llywydd, as you know - extending free travel to under-11-year-olds, under-16s being able to travel off-peak free when accompanied by an adult, and extending half-price fares to 18-year-olds down to 16 to 17-year-olds as well. But that will come with additional reductions in fares in parts of the network when Transport for Wales makes its January announcement, and that will be some compensation for people who were promised by private providers that those trains would arrive and where those promises have not been kept by them.
Welsh: Wel, y rhesymau pam mae'n rhaid i drenau Pacer gael eu cadw i mewn i 2020 yma yng Nghymru yw'r un rhesymau pam mae'n rhaid eu cadw ar fasnachfraint gogledd Lloegr hefyd, oherwydd methiant cwmnïau gweithgynhyrchu trenau i anrhydeddu'r contract a lofnodwyd gyda nhw, lle byddem ni wedi cael y trenau newydd hynny eisoes yma yng Nghymru ac yn barod i fynd ar y rhwydwaith. Dydyn nhw ddim wedi cyrraedd, er iddyn nhw lofnodi contractau i ddweud y gellid eu cyflenwi, a bydd angen i drenau Pacer barhau am gyfnod ychydig bach yn hwy, tan i'r capasiti hwnnw gyrraedd. Yr hyn y mae Trafnidiaeth Cymru ar fin ei wneud yw cyhoeddi cynlluniau i wella prisiau tocynnau ar draws eu rhwydwaith cyfan o fis Ionawr 2020. Mae rhannau o'r rheini wedi eu cyhoeddi eisoes, Llywydd, fel y gwyddoch - ymestyn teithio am ddim i gynnwys pobl ifanc dan 11 oed, pobl ifanc dan 16 yn cael teithio am ddim ar adegau nad ydynt yn adegau brig pan eu bod yng nghwmni oedolyn, ac ymestyn tocynnau hanner pris i bobl ifanc 18 oed i lawr i bobl ifanc 16 a 17 oed hefyd. Ond bydd hynny'n dod gyda gostyngiadau ychwanegol i brisiau mewn rhannau o'r rhwydwaith pan fydd Trafnidiaeth Cymru yn gwneud ei gyhoeddiad ym mis Ionawr, a bydd hynny'n rhywfaint o iawndal i bobl yr addawyd iddyn nhw gan ddarparwyr preifat y byddai'r trenau hynny'n cyrraedd a phan nad yw'r addewidion hynny wedi eu cadw ganddyn nhw.
English: So, if I follow the First Minister, what I think he's saying is that the reason for the extension of the use of the Pacer trains - it's not just a legacy of the last franchise, it's a consequence of some of the procurement decisions and the problems with that made under this one. Now, can you confirm that Arriva ordered four to five-car Flex trains, as I think they're called, and that Transport for Wales extended that order to nine trains? Can you confirm whether or not these electric trains with a diesel engine that are on order actually work or not? And, if they don't, has Transport for Wales built in any penalty clauses to the deal with the supplier, Porterbrook trains, and is there a cancellation point that gives Transport for Wales the option of pulling the plug on that deal? And have Transport for Wales and the Government made any analysis of the cost implications of having to keep these older Pacer trains in service in relation to the maintenance costs?
Welsh: Felly, os wyf i'n dilyn y Prif Weinidog, yr hyn yr wyf i'n meddwl y mae'n ei ddweud yw mai'r rheswm am ymestyn y defnydd o drenau Pacer - nid etifeddiaeth y fasnachfraint ddiwethaf yn unig yw hynny, mae'n ganlyniad i rai o'r penderfyniadau caffael a'r problemau a wnaed o dan yr un yma. Nawr, a allwch chi gadarnhau bod Arriva wedi archebu trenau Flex, fel y'u gelwir rwy'n credu, pedwar i bum cerbyd, a bod Trafnidiaeth Cymru wedi ymestyn yr archeb honno i naw trên? A allwch chi gadarnhau a yw'r trenau trydan hyn â pheiriant diesel sydd wedi eu harchebu yn gweithio ai peidio? Ac, os nad ydynt nhw a yw Trafnidiaeth Cymru wedi cynnwys unrhyw gymalau cosb yn y cytundeb gyda'r cyflenwr, trenau Porterbrook, ac a oes pwynt canslo sy'n rhoi'r dewis i Trafnidiaeth Cymru dynnu'r plwg ar y cytundeb hwnnw? Ac a yw Trafnidiaeth Cymru a'r Llywodraeth wedi gwneud unrhyw ddadansoddiad o'r goblygiadau o ran cost o orfod cadw'r trenau Pacer hŷn hyn yn weithredol o ran y costau cynnal a chadw?